બાબરીયાવાડમાં મોસમના પહેલો વરસાદ ઝરમર થઈ ગાયબ થતા ખેડૂતોએ કરોડો રૂપિયાના ખાતર મોંઘાભાવનું બિયારણ આગોતરા કોરા ખેતરમાં વાવણી કરતા આવ્યા છે તેમ વાવણી કરી દીધેલ અને કુદરત સાથે ખેડૂતો એક જાતનો જુગાર રમતા આવ્યા છે પણ જ્યાં કુંદરત રૂઠે ત્યાં બીચારો ખેડૂત કરે પણ શું ધાતરવડી જેવા ડેમો શયડી પણ કોરા ધાકોડ હોય તળના કુવામાં પણ કાંકરા ઉઠતા હોય ક્યાંયથી પણ પાણીની સગવડ પણ થાય એમ ન હોય આ બાબતે મીઠાપુર સરપંચે શાંતિભાઈ વરૂ, ઉપસરપંચ હરેશભાઈ ભાલીયાએ તાલુકા પ્રમુખ કરણભાઈ બારૈયાને અને રાજુલા તાલુકાના જિલ્લા પંચાયત વિરોધ પક્ષના નેતા સુકલભાઈ બલદાણીયાએ માજી ધારાસભ્ય હીરાભાઈ સોલંકી દ્વારા રાજ્ય સરકારમાં ખેડૂતો પાઈમાલ થયા બાબતે રજૂઆત કરી કે સરકાર ખેડૂતોને સહાય આપે તો જ ખેડૂત બની શકે નહીતર ખેડૂત હાલ માથે લેણુ કરી કરીને અંતે પાયમાલ થઈ ગયો છે તેવી ગંભીરતાપૂર્વક રજૂઆત કરી છે.